kardosdrur/scandi-wiki huggingface dataset:
Dyle-planen

Dyle-planen eller D-planen var den primære franske operationsplan for at afværge det forventede tyske angreb under Fall Gelb i 2. Verdenskrig. Den var udformet af den franske overgeneral Maurice Gamelin i 1940. Planen var opkaldt efter floden Dyle, som løber fra det sydlige Belgien til Antwerpen. Planens hovedmål var at stoppe den fremrykkende tyske Heeresgruppe B, som franskmændene fejlagtigt troede var den stærkeste, i Belgien. Frankrig havde en militærtraktat med Belgien fra 1920 om at strømline kommunikation og befæstninger i tilfælde af et tysk angreb, men i 1930'erne havde Belgien skiftet politik og førte nu en streng neutralitet, hvilket førte til mange vanskeligheder ved koordinationen.    

Gamelin foreslog oprindelig den knap så risikable "E (Escaut)-plan", som gik ud på et kraftigt forsvar (undtagen af den mest vestlige del af Flandern, baseret på en række befæstninger stort set langs den belgisk-franske grænse frem for i selve Belgien. Gamelin valgte imidlertid til sidst at benytte Dyle-planen ud fra det synspunkt, at det nye anti-tank-forsvar som Belgien havde bygget langs Dyle og ved Gembloux-hullet gjorde muligt for de allierede hære hurtigt at gå i stilling i Belgien.
 Ved at vælge Dyle-planen blev det også muligt for den franske 7. Arme at tage forbindelse med de hollandske styrker via Breda i Holland.
 Ironisk nok viste det nye anti-tank-forsvar ved Gembloux sig at være ret utilstrækkelige, og den 3. og 4. tyske panzerdivision gennembrød dem ganske let. 

Dyle-planen betød at de allierede reagerede netop som tyskerne havde forventet, og de gennemførte deres hovedangreb (Manstein-planen) længere mod syd gennem Ardennerne ud fra den antagelse at de allierede ville skynde sig ind i det centrale Belgien. British Expeditionary Force og den 1. og 7. franske Arme blev afskåret fra resten af de franske armeer, og ville være blevet nedkæmpet, hvis ikke de hurtigt var blevet evakueret fra Dunkerque i Operation Dynamo. Dyle-planen var en grundlæggende fejl i den allierede strategi, og var en af de afgørende faktorer, som bidrog til det allierede nederlag i Slaget om Frankrig. Ifølge den britiske historiker Julian Jackson kan Frankrigs fald i høj grad tilskrives dårlig strategisk planlægning i den franske overkommando.

Referencer

Kilder 
 Julian Jackson, The Fall of France: The Nazi Invasion of 1940 (New York: Oxford University Press, 2003)

2. verdenskrig
Kometal Gjorce Petrov

RK Kometal Gjorče Petrov (makedonsk: РК Кометал Ѓорче Петров) er en håndboldklub fra Skopje i Makedonien, som er kendt for sit kvindehold, der bl.a. har vundet EHF Champions League og EHF Super Cup.

Klubben blev stiftet i 1979 som RK Gjorče Petrov, opkaldt efter den store makedonske revolutionære Gjorče Petrov. Ved indsættelsen af Ivan Bojkov som bestyrelsesformand i 1984 blev der lagt en målsætning om at blive en europæisk topklub.

RK Gjorče Petrov spillede først i den jugoslaviske liga. Men efter Makedoniens løsrivelse fra Jugoslavien blev klubben en regelmæssig vinder af det makedonske mesterskab. Samarbejdet med hovedsponsoren Kometal Trading blev indledt umiddelbart efter RK Gjorče Petrovs sejr i Wien i 1994 over det dengang suveræne hold fra Hypo Niederösterreich.

Ud over at have vundet samtlige makedonske mesterskaber for kvinder er Kometal Gjorče Petrovs største succes sejren i EHF Champions League for kvinder i 2002, og holdet har yderligere to gange nået finalen i Champions League (i 2000 og 2005). Klubben har endvidere vundet EHF Super Cup i 2002.

Kilder / eksterne henvisninger 
 RK Kometal Gjorče Petrov   

Håndboldklubber fra Nordmakedonien
Etableret i 1979
Skopje
Syntagme

Syntagme har flere betydninger:

 Syntagme (tekst) – er forløbsdimensionen i en tekst.
 Syntagme (kategori) – er en gruppe af ord, der hænger sammen. Syntagme er derved en gruppe af ord, der kan sættes under samme kategori. Fx; beklædningsgenstande: Sko, sokker, bukser, trøje, hat.
Håndboldklub Lada

Håndboldklub Lada () er en håndbold- og ishockeyklub fra Toljatti i Rusland. Klubbens kvindehåndboldhold nåede Champions League-finalen i 2007, hvor det tabte til Slagelse Dream Team. Holdet har derudover været i Champions League-semifinalen en enkelt gang (2008) og kvartfinalen tre gange (2003, 2004 og 2006), og i 2002 vandt Håndboldklub Lada Cup Winners' Cup.

Meritter 
 Russisk Superliga
Vinder: 2002, 2003, 2004, 2005, 2006, 2008
Sølv: 2001, 2007, 2014, 2015, 2017, 2018, 2019
Bronze: 2009, 2011, 2012, 2016, 2021
 Russiske pokalturnering
Vinder: 2006
Sølv: 2007, 2009, 2015, 2019
Bronze: 2010, 2012, 2013, 2014
 EHF Champions League
Finalist: 2007
 EHF Cup Winners' Cup
Vinder: 2002 
 EHF Cup
Vinder: 2012, 2014

Spillertruppen 2021-22

Trænerteamet 
Holdets trænerteam for sæsonen 2022-23.
 Præsident: Irina Bliznova
 Cheftræner: Alexej Aleksejev
 Assistenttræner: Jekaterina Marennikova
 Assistent/Målvogtertræner: Tatjana Erokhina
 Holdleder: : Anastasia Zubova
 Læge: Sergej Rakhmaej
 Massør: : Natalja Smirnova

Tidligere spillere 

 Jekaterina Marennikova (2004-2010, 2011-2012)
 Nadezjda Muravjeva (2002-2010, 2011-2015)
 Natalja Shipilova (2001-2006, 2010-2013)
 Irina Bliznova (2004-2012, 2014, 2016, 2019-)
 Olga Tjernoivanenko (2008-2014, 2018-)
 Jekaterina Davydenko (2006-2014, 2018-)
 Darja Dmitrijeva (2015-2019)
 Tatjana Erokjina (2002-2013, 2014-2016)
 Oksana Koroljova (2001-2002, 2002-2007)
 Jekaterina Atkova (2008-2009)
 Marija Basarab (2008-2014)
 Jelena Dmitrijeva (2001-2004)
 Tatjana Dronina (2010-2011)
 Olga Gorsjenina (2009-2014)
 Elena Utkina (2015-2019)
 Polina Gorsjkova (2006-2019)
 Alena Ikhneva (2010-2014)
 Anna Karejeva (2001-2004)
 Jekaterina Ilina (2013-2013)
 Olga Akopjan (2015-2016)
 Elizaveta Malasjenko (2013-2017)
 Irina Nikitina (2006-2013)
 Irina Poltoratskaja (2001-2004)
 Ljudmila Postnova (2003-2010)
 Daria Samokhina (2007-2017)
 Marija Sidorova (2001-2012)
 Irina Snopova (2016-2018)
 Inna Suslina (2001-2014)
 Polina Vjakhireva (2004-2007)
 Viktorija Zjilinskajte (2008-2014)
 Jana Zjilinskajte (2008-2014)
 June Andenæs (2013)
 Natalija Parhomenko (2013-2014)
 Julija Andrijtjuk (2013-2014)

Kilder / eksterne henvisninger 
 Håndboldklub Lada  
 Sports123.com – Handball – Women: Russia: Championship 

Håndboldklubber fra Rusland
Toljatti
BM Sagunto

Balonmano Parc Sagunt er en håndboldklub fra Valencia i Spanien, som vandt EHF Champions League for kvinder i 1997. Derudover var klubben i Champions League-finalen i 1998 og 2003. Klubben vandt endvidere EHF Cupwinners Cup i 1999-2000.

Klubben har tidligere optrådt under navnene Mar Valencia, El Osito L'Eliana Valencia, Milar L'Eliana Valencia og CBM Astroc Sagunto.

Kendte spillere 
Noelia Oncina
Verónica Cuadrado
Macarena Aguilar
Elisabeth Chávez
Nuria Benzal
Silvia Navarro
Alexandrina Barbosa
Bárbara Arenhart
Tatjana Medved*

Kilder / eksterne henvisninger 
Balonmano Parc Sagunt  

Håndboldklubber fra Spanien
Etableret i 1974
Valencia
E-business

E-business er anvendelse og udnyttelse af IT til at understøtte en virksomheds aktiviteter. E-handel er en delmængde af e-business.

Copenhagen Business School har en kandidatgrad i e-business. Det er en to-årig overbygningsuddannelse, hvor studerende med forskellige bacheloruddannelser tilgår e-business ud fra tekniske, forretningsmæssige og policy/juridiske fag.

Handel
Videregående uddannelser i Danmark
SCM Râmnicu Vâlcea

SCM Râmnicu Vâlcea er en håndboldklub fra Râmnicu Vâlcea i Rumænien

De vandt Cup Winners' Cup i 2007. Holdet havde tidligere været i finalen i samme turnering i 2002.

I 2007 vandt holdet endvidere Champions Trophy-titlen med en finalesejr på 31-23 over HC Lada Togliatti.

I 2013, ændrede klubben navn fra CS Oltchim Râmnicu Vâlcea til HCM Râmnicu Vâlcea, efter at klubben havde økonomiske problemer.

Meritter 
Nationale titler
 Rumænsk mester: 1989, 1990, 1991, 1993, 1994, 1995, 1996, 1997, 1998, 1999, 2000, 2002, 2007, 2008, 2009, 2010, 2011, 2012, 2013, 2019
 Rumænsk pokalvinder: 1984, 1990, 1992, 1993, 1994, 1995, 1996, 1997, 1998, 1999, 2001, 2002, 2007, 2011
 Rumænsk Super Cup-vinder: 2007, 2011, 2018

Bedste internationale resultater
 EHF Champions League: Finalist 2010
 Cup Winners' Cup: Vinder 2007, finalist 2002, semifinalist 1987, 1993.
 Champions Trophy: Vinder 2007.
 IHF Cup: Vinder 1984, 1989.

Arena 
 Navn: Sala Sporturilor Traian
 By: Râmnicu Vâlcea, Rumænien
 Kapacitet: 3,200 tilskuere

Spillertruppen 2021-22 

Målvogtere
 1  Daciana Hosu
 26  Isabell Roch
 77  Sara Rus
Fløjspillere 
LW
 22  Cristina Florica (c)
 88  Roberta Stamin
 89  Corina Lupei
RW
 7  Jevgenia Levsjenko
 14  Željka Nikolić
Stregspillere
 6  Asma Elghaoui
 8  Bobana Klikovac 
 30  Daniela Marin 

Bagspillere
LB
 9  Olga Gorsjenina
 23  Irina Glibko
 92  Raluca Dăscălete
CB
 24  Elena Dache
 71  Kristina Liščević  
RB   
 18  Daria Bucur
 99  Mireya González

Transfers

 Tilgange

 

 Afgange

Trænerteam 
  Præsident: Florin Verigeanu
  Cheftræner: Bent Dahl
  Assistenttræner: Daniela Joița
  Holdlæge: Carmen Udrea
  Massør: Andrei Bulearga, Robert Tănăsescu
  Fitness coach: Aleksandar Tungunz

Tidligere spillere 

  Carmen Amariei
  Valentina Ardean-Elisei
  Valeria Motogna-Beșe
  Aurelia Brădeanu
  Mihaela Ciobanu
  Valentina Cozma
  Luminița Dinu-Huțupan
  Lidia Drăgănescu
  Ramona Farcău
  Simona Gogîrlă
  Narcisa Lecușanu
  Sorina Lefter
  Steluța Luca
  Oana Manea
  Edit Matei

  Cristina Neagu
  Adriana Nechita
  Ionela Stanca
  Mariana Tîrcă
  Maria Török-Duca
  Paula Ungureanu
  Cristina Vărzaru
  Alexandrina Barbosa
  Silvia Navarro
  Amandine Leynaud
  Allison Pineau
  Katarina Bulatović
  Ekaterina Vetkova
  Yeliz Özel
  Julija Managarova

Kilder / eksterne henvisninger 
 Clubul Sportiv Oltchim Ramnicu Valcea

Noter 

Håndboldklubber fra Rumænien
Etableret i 1973
Râmnicu Vâlcea
Suite

En suite (partita, partie – egl. følge, række, samling, sammenhæng) er inden for musikken en betegnelse for en af de ældste cykliske musikformer, der bestod i en række løst sammenkædede dansestykker af forskellige tempi, takt og karakter, samlet til et hele, hvori den bindende tråd var den fælles toneart.

De første suiter var skrevet for blæseinstrumenter og udførtes i reglen under åben himmel; senere overførtes formen til klaveret (François Couperin) og strygeorkestret (Bach, Händel). Antallet af satser var temmelig vilkårligt, dog ikke under fire, og disse var da allemande, courante, sarabande og gigue; hertil føjedes så undertiden som indledning et præludium, en entrée eller ouverture, og som intermezzi en bourrée, gavotte, passe-pied, menuet, loure eller air, og som afslutning en chaconne eller passacaglia.

Efterhånden som suiten strøg dansekarakteren af sig, og de enkelte satser antog en mere organisk forbindelse, gik den over i sonaten og symfonien.
Også i den moderne musik anvendes benævnelsen suite om sådanne cykliske kompositioner, i hvilke den tematiske udarbejdelse af de enkelte satser er mindre formbundet og den indbyrdes sammenhæng løsere end ved symfonien og sonaten.

Se også 
 Barokmusik
 Gammeldans
 Folkedans

Litteratur 
 , bind 22, side 560

Kompositionsformer
Danse
Suite (flertydig)

Suite indgår blandt andet i følgende artikler:

 Suite, inden for musikken en betegnelse for en af de ældste cykliske musikformer.
 Suite på et hotel er en række sammenhængende værelser som udgør en helhed.
 En suite, et fagudtryk der beskriver den ene af tre mulige måder at strukturere et teaters produktions- og kalenderplanlægning.
 À la suite, et militærudtryk.
Sydlige flodterminal

Sydlige flodterminal (, ) er den ene af to passagerflodterminaler i Moskva. Den anden er Nordlige flodterminal. Terminalen blev bygget i 1985 efter design af arkitekten A.M.Rukhlyadev. Den ligger i rajonen Nagatinskij Zaton i Sydlige administrative okrug ved Moskvafloden.

Eksterne henvisninger 

  Sydlige flodterminal i Rubrikon leksikon (betalingsside)

Bygninger, konstruktioner og anlæg i Moskva
Havne i Rusland
Olaf Lodal

Olaf Lodal (6. juli 1885, Tune, Greve, Danmark – 31. august 1969, Cook, Chicago, Illinois, USA) var en danskamerikansk atlet og elektrisk ingeniør. 

Lodal emigrerede til USA kort inden han blev 18-år 1903 og begyndte at løbe. Han løb for Danish American Athletic Club i Chicago. Hans resultater i USA gjorde at han blev udtaget til maratonløbet ved OL 1912 i Stockholm for Danmark, hvor han blev nummer 30 med tiden 3,21,57. Han var da medlem af Københavns FF (senere Københavns IF). Da han i hele sin løbe karriere boede i USA deltog han kun i de danske mesterskaber 1912, hvor han blev nummer to.

Lodal blev gift med norskfødte Astid E. Lodal (1891 - 1988). Han blev amerikansk statsborger 16. august 1911. Parret fik fire børn..

Olaf Lodals maraton resultater 
3:55:05    15. plads  21. september 1907  Chicago USA  (25 miles)
3:55:15    22. plads  19 september  1908  Chicago USA (25 miles)
3:14:28    10. plads   2. oktober   1909  Chicago USA  (25 miles)
3:15:07     6. plads   1. maj       1909  Saint Louis USA (25 miles)
3:49:27     5. plads   13. maj      1911  Saint Louis USA (25 miles)
3:00:01     1. plads   24. marts    1912  Ringsted 
2:58:29     2. plads   12. maj      1912  København
3:21:57.6  30. plads   14. juli     1912  Stockholm SWE
3:49:00     9. plads   19. april    1913  Saint Louis USA (ca 26 miles, 41.8 km)
3:35:18     5. plads   18. april    1914  Saint Louis USA
3:18:24     2. plads   18. april    1915  Saint Louis USA
3:31:41     3. plads    6. maj      1916  Saint Louis USA

Referencer

Eksterne henvisninger og kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Stumfilm fra maratonløbet ved OL 1912 i Stockholm Tekst:  
 Strong Contenders for 100 Mile Race ...  Chicago Tribune  19 juli 1909 
 

Atleter fra Københavns IF
Danske OL-deltagere i atletik
Atleter fra Danish American Athletic Club
Dansk-amerikanere
Maratonløbere fra Danmark
Deltagere for Danmark ved sommer-OL 1912
Nordlige flodterminal

Nordlige flodterminal (,; ) er den ene af to flodpassagerterminaler i Moskva. Den er ligeledes knudepunkt for langdistanceruter. Flodterminalen blev bygget i 1937.

Se også 
 Sydlige flodterminal

Eksterne henvisninger 

 Riverstar fotogalleri
 Endnu et fotogalleri

Bygninger, konstruktioner og anlæg i Moskva
Havne i Rusland
Vilhelm Gylche

Vilhelm Emanuel Jakob Gylche (født 6. januar 1888, København, død 18. december 1952, Gentofte) var en dansk atlet og belysningsfunktionær.

Gylche var medlem af Københavns FF (senere Københavns IF). Han deltog i 10 km kapgang ved OL 1912 i Stockholm hvor han kvalificerede sig til finalen men ikke fuldførte løbet. Han vandt 10 km gang ved Baltiske spelen 1914. Gylche vandt seks danske mesterskab og satte 11 danskerekorder på distancer fra 3 km til 75 km.

Gylches personliga rekord i 10 km gang var 47,09,4 (1915).

Vilhelm Gylches bror Carl Gylche, der var politibetjent døde i Buchenwald koncentrationslejren under deportationen af det danske politi. Vilhelm Gylches brorsøn Preben Gylche, der var medlem af modstandsgruppen BOPA, blev dødsdømt ved en tysk standret i København og ført til Ryvangen den 27. februar 1945, hvor han blev skudt af tyske soldater.

Danske mesterskaber 
 1 mile gang: 1910 og 1911
 10 km gang: 1911 og 1913
 40 km gang: 1910 og 1911

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 

Kapgængere fra Danmark
Danske OL-deltagere i atletik
Atleter fra Københavns IF
Personer fra København
Deltagere for Danmark ved sommer-OL 1912
Leo Rosschou

Leo Rosschou Larsen (24. december 1928, Frederiksberg- 13. december 2022) var en dansk atlet (kapgang og langditanceøb).

Leo Rosschou Larsen var medlem af Københavns IF). Han deltog i 20 km gang ved OL 1960 i Rom hvor han plaserade sig på 25. plads. Ved EM 1954 blev det en 14. plads på 10km. Han vandt fem individuelle danske mesterskaber og seks for hold. Det blev til 19 danske rekorder og 12 landskampe.

Rosschou vandt også som løber tre danske hold mesterskaber og var på landsholdet.

I forbindelse med splitringen af KIF i 1973 gik han med i den nystartede AK73. Den hvide AK73- og OK73-klubtrøje med den karakteristiske AK73-blomst, blev designet af ham. Trøjerne havde samme logo på trøjerne blot med et O i stedet for et A.

Referencer

Eksterne henvisninger 
 

Kapgængere fra Danmark
Atleter fra Københavns IF
Danske OL-deltagere i atletik
Personer fra Frederiksberg
Langdistanceløbere fra Danmark
Łukasz Pawłowski

Łukasz Zygmunt Pawłowski (født 11. juni 1983 i Torun) er en polsk letvægtsroer. 

Han vandt ved Sommer-OL 2008 en sølvmedalje i klassen letvægtsfirer u. styrmand, hvor han roede sammen med Bartłomiej Pawełczak, Miłosz Bernatajtys og Paweł Rańda. 

Han har for sin sportpræstation modtaget det gyldne fortjenesteskors, der gives til polske borgere som har ydet noget specielt for staten.

Eksterne henvisninger 
  

Roere fra Polen
Olympiske medaljevindere i roning 
Olympiske sølvmedaljevindere fra Polen 
Medaljevindere ved sommer-OL 2008
Bartłomiej Pawełczak

Bartłomiej Pawełczak (født 7. juni 1982 i Więcbork) er en polsk letvægtsroer. 

Han vandt ved Sommer-OL 2008 en sølvmedalje i klassen letvægtsfirer u. styrmand, hvor han roede sammen med Łukasz Pawłowski, Miłosz Bernatajtys og Paweł Rańda. 

Han har for sin sportpræstation modtaget det gyldne fortjenesteskors, der gives til polske borgere som har ydet noget specielt for staten.

Eksterne henvisninger 
  

Roere fra Polen
Olympiske medaljevindere i roning 
Olympiske sølvmedaljevindere fra Polen 
Medaljevindere ved sommer-OL 2008
Miłosz Bernatajtys

Miłosz Bernatajtys (født 30. maj 1982 i Słupsk) er en polsk letvægtsroer. 

Ved Sommer-OL 2008 repræsenterede han Polen, hvor han vandt en sølvmedalje i klassen letvægtsfirer u. styrmand, hvor han roede sammen med Łukasz Pawłowski, Bartłomiej Pawełczak og Paweł Rańda. 

Han har for sin sportpræstation modtaget det gyldne fortjenesteskors, der gives til polske borgere som har ydet noget specielt for staten.

Eksterne henvisninger 
  

Roere fra Polen
Olympiske medaljevindere i roning 
Olympiske sølvmedaljevindere fra Polen 
Medaljevindere ved sommer-OL 2008
Paweł Rańda

Paweł Rafał Rańda (født 20. marts 1979 i Wrocław) er en polsk letvægtsroer. 

Han vandt til Sommer-OL 2008 en sølvmedalje i klassen letvægtsfirer u. styrmand, hvor han roede sammen med Łukasz Pawłowski, Bartłomiej Pawełczak og Miłosz Bernatajtys. 

Han har for sin sportpræstation modtaget det gyldne fortjenesteskors, der gives til polske borgere som har ydet noget specielt for staten.

Eksterne henvisninger 
  

Roere fra Polen
Olympiske medaljevindere i roning 
Olympiske sølvmedaljevindere fra Polen 
Medaljevindere ved sommer-OL 2008
ŽRK Budućnost Podgorica

Ženski Rukometni Klub Budućnost er en håndboldklub fra Podgorica i Montenegro, som primært er kendt for sit kvindehold, der har vundet flere europæiske titler, og som af sponsorgrunde siden 2006 har spillet under navnet ZRK Buducnost T-Mobile. Tidligere har klubben også optrådt under navnene ZRK Buducnost MONET, Buducnost Brillant og Buducnost Titograd (Titograd var det tidligere navn for byen Podgorica).

Nationale titler 
 Jugoslavisk mester: 1985, 1989, 1990, 1992, 1993, 1994, 1995, 1996, 1997, 1998, 1999, 2000, 2001, 2002, 2003.
 Serbisk-montenegrinsk mester: 2004, 2005, 2006.
 Montenegrinsk mester: 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2021, 2022
 Montenegrinsk pokalvinder: 2006-07, 2007-08, 2008-09, 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2018-19, 2019-20, 2020-21, 2021-2022 
 Jugoslavisk pokalvinder: 1983-84, 1988-89, 1994-95, 1995-96, 1996-97, 1997-98, 1999-2000, 2000-01, 2001-02.
 Serbisk-montenegrinsk pokalvinder: 2004-05, 2005-06.

Internationale titler 
Champions League:
Vinder: 2012, 2015
 EHF Cup Winners' Cup:
Vinder: 1985, 2006, 2010
 EHF Cup:
Vinder: 1987

Spillertruppen 2022-23

Transfers 
Transfers i sæsonen 2023-24

Teknisk     
Teknisk staff gælgende for sæsonen 2021-22. 
  Cheftræner: Bojana Popović
  Assistenttræner: Maja Savić
  Målvogtertræner: Novak Ristović
  Fysioterapeut: Damir Zejnilović
  Kondi træner: Danica Delić
  Kondi træner: Marko Mrak
  Statistikmand: Vladimir Kovačević

Kendte spillere 
Kendte spillere, som har spillet i klubben

  Marijana "Maja" Bulatović
  Katica Lješković
  Olga Sekulić
  Svetlana Antić
  Ljiljana Vučević
  Mirjana Milović
  Dalija Erceg
  Mirsada Ganić
  Ana Vojčić
  Sanela Knezović
  Sandra Kolaković
  Sanja Jovović
  Tatjana Jeraminok
  Dragica Orlandić
  Bojana Popović
  Snežana Damjanac
  Zorica Pavićević
  Mira Čelebić
  Aida Dorović
  Zlata Paplacko
  Larysa Karlova
  Natalya Anisimova
  Natalya Cigankova
  Gabriella Markoč

  Maja Savić
  Marija Jovanović
  Radmila Petrović
  Vesna Durković
  Dragana Pešić
  Dragica Đurić
  Ljiljana Knežević
  Stanka Božović
  Ana Đokić
  Ana Radović
  Marta Bojanović
  Anica Đurović
  Anđela Bulatović
  Sonja Barjaktarović
  Camilla Dalby
  Clara Woltering
  Kinga Achruk
  Dragana Cvijić
  Cristina Neagu
  Katarina Bulatović
  Marta Batinović
  Djurdjina Malović

Kilder

Eksterne henvisninger 
 ZRK Buducnost
 European Handball Federation – Buducnost T-Mobile 
 Sports123.com – Handball – Women: Serbia & Montenegro: Championship 

Håndboldklubber fra Montenegro
Etableret i 1949
Women's Regional Handball League

Women's Regional Handball League (WRHL) er en international håndboldliga med deltagelse af kvindelige klubhold fra Østrig, Slovenien, Kroatien, Bosnien-Hercegovina, Serbien, Montenegro og Makedonien.

Den første sæson blev turneringen vundet af RK Podravka Vegeta fra Kroatien, mens de fire efterfølgende sæsoner blev vundet af ŽRK Budućnost fra Montenegro. I 2011-12-sæsonen bestod ligaen udelukkende af hold fra Serbien, Montenegro og Makedonien.

Sæsoner

Kilder / eksterne henvisninger 
WRHL | Women's Regional Handball League 

 
Etableret i 2008
Peer-Gynt-Suite

Peer-Gynt-Suite 1 og 2 af Edvard Grieg efter dramaet Peer Gynt af Henrik Ibsen fra 1867 hører til den romantiske musiks kendteste orkesterstykker.

I 1874 bestemte Henrik Ibsen sig for at lave en teaterversion af sit digt Peer Gynt til fremførelse i Christiania. Norges teatertradition på den tid var baseret på operetter og musikspil, og Ibsen anede, at dette stykke behøvede ordentlig musik for at lykkes – og bad Grieg om at komponere den. Da stykket blev sat op 24. februar 1876 i Christiania Theater, blev det en stor succes og spillede mange aftener, indtil en brand ødelagde sæt og kostumer.

For at give musikken liv uafhængig af Ibsens drama komponerede Grieg to suiter til koncertopførelse, og de – op. 46 og op. 55 – indeholder hans mest slagkraftige orkestermusik – og viser en kontanthed og friskhed som ofte var fraværende i Griegs andre værker for det store format.

Den formentlig mest kendt del er «I Dovregubbens hall». Andre kendte temaer er «Solveigs sang» og «Morgenstemning i ørkenen».

Suite No. 1, Op. 46
 Morgenstemning (Allegretto pastorale)
 Åses død (Andante doloroso)
 Anitras Dans (Tempo di Mazurka)
 I Dovregubbens hall (Alla marcia e molto marcato)

Suite No. 2, Op. 55
 Bruderovet. Ingrids klage. (Allegro furioso-Andante doloroso)
 Arabisk Dans (Allegretto vivace)
 Peer Gynts hjemfart (Stormful aften på havet) (Allegro agitato)
 Solveigs Sang (Andante-Allegretto tranquillamente)

Eksterne henvisninger 

 Peer Gynt Suite op.46 no.1 og op.55 no.2 fra Archive.org
 Oversigt over Griegs værker.

Musik fra Norge
Iain Brambell

Iain Brambell (født 10. november 1973 i Brentwood Bay, Britisk Columbia) er en canadisk letvægtsroer. Han er student fra Western Ontario Universitet og bor i Victoria med sin familie.

Resultater 
Han har fået høje placeringer i to større konkurrencer ved at ro i kategorien letvægtsfirer uden styrmand. I 2002 vandt han bronze ved verdensmesterskabet i Sevilla, Spanien og ved OL i 2008 vandt han ligeledes bronze, her med roerne Mike Lewis, Liam Parsons og Jon Beare.

Eksterne links 
 Iain Brambell på Real Champions 
 Profil på RowingCanada.org 

Roere fra Canada